Paar nädalat tagasi, kui rabarberi master plan kohustluslikus korras kõikide toidufanattide peadesse istutati, otsisin minagi internetist head ja usaldusväärset rabarberimuffinite retsepti. Midagi sellist mõnusat, mis oleks mahlane ja mitte liiga magus… Ja mis võiks olla siis veel parem leid kui muffinid pealkirjaga "Maailma parimad rabarbrimuffinid"? Mitu blogijat kiitis neid pehmelt öeldes taevani ja olgem ausad - nimi ise on juba nii enesekindlalt väljakutsuv, et lausa sundis proovima, kas ikka on maailma parimad.    Esimesel korral tegin kõik täpselt nii, nagu retseptis kirjas oli, aga kuna ma ei ole suurem asi kaneelisõber, siis jätsin edaspidi selle välja ja lisasin hoopis väheke martsipani. Ja tõesti, nendest on saanud minu elu kõige paremad rabarberimuffinid! Mahlased, hästi rabarberised (nagu mulle meeldib), mõnusalt hapukad ja pehmed - ja kui tundub, et enam ei saagi paremaks minna, siis võib neid veel päeva-paar hoida  ja muffinid lähevad siiski veel paremaks! :)